Source: https://www.teollisuusliitto.fi/2018/01/teollisuusliiton-poliittinen-lakko-koskee-kaikkia-liiton-sopimusalojen-tyontekijoita/
Timestamp: 2018-09-23 07:04:02+00:00
Document Index: 12332032

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Teollisuusliiton poliittinen lakko koskee kaikkia liiton sopimusalojen työntekijöitä - Teollisuusliitto
Kysely kemian alojen luottamushenkilöille
Jäsenyysneuvoja
Etusivu - Ajankohtaista - Teollisuusliiton poliittinen lakko koskee kaikkia liiton sopimusalojen työntekijöitä
KategoriatUutiset Kirjoitettu 31.1.2018 31.1.2018
Teollisuusliiton poliittinen lakko koskee kaikkia liiton sopimusalojen työntekijöitä
Teollisuusliitto on julistanut perjantaiksi 2.2.2018 poliittisen lakon. Lakko koskee kaikkia Teollisuusliiton sopimusalojen töitä ja kaikkia alojen työntekijöitä, olivatpa he Teollisuusliiton jäseniä tai eivät.
Keitä ja mitä lakko ei koske?
Lakko ei koske media- ja painoalan työntekijöitä (entiset kirjatyöntekijät), viestintäalan toimihenkilöitä sekä lehdenjakajia. Lisäksi ulkopuolelle on rajattu suojelutyöt ja ne työt, jotka ovat välttämättömiä laiteturvallisuuden, hengen ja terveyden kannalta.
Niin ikään lakon ulkopuolella ovat sellaiset työt, jotka edellyttäisivät kohtuuttomia ylimääräisiä toimenpiteitä prosessien alasajossa tai tuotannon käynnistämisessä. Samoin prosesseihin liittyvät esivalmistelu- ja jälkityöt, joilla on vaikutusta prosessien käynnissä pysymiseen, on rajattu pois.
Lisätietoa lakkoon liittyvistä asioista ja lakon taustoista löytyy liiton verkkosivulta teollisuusliitto.fi/tyotaistelu.
Jäsenillä on velvollisuus osallistua lakkoon
Työntekijöiden oikeus osallistua lakkoon
Kaikilla työntekijöillä on oikeus osallistua lakkoon, ovat he sitten liiton jäseniä tai eivät.
Työnantaja ei saa painostaa työntekijöitä, jotka osallistuvat ammattiyhdistyksen järjestämään työtaistelutoimenpiteeseen.
Painostamista on, jos työnantaja yrittää saada henkilöstöä luopumaan lakosta, eroamaan liitosta tai saattamaan lakkoon osallistuvia epäedullisempaan asemaan muihin työntekijöihin nähden.
Painostamiseksi katsotaan myös se, jos työnantaja käy kysymässä jokaiselta työntekijältä erikseen osallistumisesta lakkoon.
Kaikenlaisesta painostamisesta pitää raportoida liittoon välittömästi. Painostuksen kohteena olleiden kanssa täytyy keskustella asiasta ja varmistaa, että heillä on tieto siitä, ettei lakkoon osallistuvalle voi tulla henkilökohtaisia seuraamuksia liiton tai yhdistyksen järjestämästä työtaistelusta.
Painostamisesta voi seurata työnantajalle sakkoa tai enintään 6 kuukautta vankeutta (Rikoslain 47 luvun 3 ja 4§).
Poliittinen lakko edellyttää yhtenäisyyttä
Työnantajia ja työntekijöitä täytyy muistuttaa, että lakko kohdistuu Suomen hallitusta kohtaan, ei työnantajia kohtaa. Lakon avulla halutaan tukea Teollisuusliiton työttömien jäsenten oikeuksia.
Poliittinen lakko on poikkeuksellinen toimi ja edellyttää vahvaa yhtenäisyyttä koko jäsenistössä. Mikäli työntekijät menevät töihin, antavat he tukensa näille hallituksen tekemille heikennyksille. Tämä murentaa Teollisuusliiton mahdollisuuksia jatkossa puolustaa mm. yleissitovuutta tai työlainsäädäntöä, koska ne ovat aina alttiita vallitseville poliittisille suhdanteille.
Teollisuusliitto ry:n keskuslakkotoimikunnan puolesta
Vesa Aallosvirta
keskuslakkotoimikunnan puheenjohtaja
eAsiointi on Teollisuusliiton jäsenelle ja liiton luottamustehtävissä toimiville kätevin tapa ylläpitää omia yhteystietoja. Käythän tarkistamassa eAsioinnissa, että yhteystietosi ovat oikein. Tietoihin kannattaa lisätä työyhteystietojen lisäksi...
Oulun aluetoimisto on suljettu tiistaina 25.9.
KategoriatLiitto, Uutiset Kirjoitettu 21.9.2018
Teollisuusliiton Oulun aluetoimisto on suljettu tiistaina 25.9. Toimisto palvelee normaalisti jälleen keskiviikkona 26.9. Pahoittelemme kiinniolosta aiheutuvaa haittaa.
Osallistu Ammattitaitoa yhdessä -kyselyyn
KategoriatUutiset Kirjoitettu 17.9.2018 17.9.2018
Miten opiskelijoiden ohjaaminen työpaikoilla sujuu ammatillisen koulutuksen uudistuessa? Millaista on työpaikkojen ja ammatillisten oppilaitosten välinen yhteistyö? Näetkö kehittämistarpeita? Tervetuloa vastaamaan Työterveyslaitoksen kyselyyn, jossa kartoitetaan työpaikkojen...
Valitkaa ammattiosastolle opintosihteeri
KategoriatLiitto, Uutiset Kirjoitettu 17.9.2018
Ammattiosastojen syyskokouskauden lähestyessä liiton koulutusyksikkö muistuttaa, että osastojen on hyvä valita opintosihteeri. Valinta tehdään ammattiosaston syyskokouksen jälkeen järjestäytymiskokouksessa. Opintosihteerillä on tärkeä rooli paitsi koulutusten organisoinnissa...
Heli Puura Kymenlaaksossa: Hallitus voisi ottaa järjen käteen
KategoriatLiitto, Uutiset Kirjoitettu 17.9.2018 17.9.2018
Teollisuusliiton varapuheenjohtaja Heli Puura ihmettelee maan hallituksen intoa puskea väkisin eteenpäin kiisteltyä lakimuutosta, joka tekisi yksittäisen työntekijän irtisanomisen nykyistä helpommaksi pienissä yrityksissä. – Asiantuntijoiden mukaan...
Kemian sektorin Toni Laiho: Omistajapolitiikalla tuettava kasvua ja työllisyyttä
Teollisuusliiton kemian sektorin johtaja Toni Laiho vaatii strategisempaa otetta valtion omistusten hoitamiseen. Laihon mielestä esimerkiksi Nesteen myynnistä saatujen tulojen siirtäminen kohdentumattomasti suoraan valtiovarainministeriölle oli virhe....
Teollisuusliitto ja Teknologiateollisuus järjestävät yhteisiä työaikatilaisuuksia
KategoriatUutiset Kirjoitettu 14.9.2018
Teknologiateollisuus ja Teollisuusliitto järjestävät yhteisiä työaikatilaisuuksia teemalla Työaikajärjestelyn tarve ja paikallisesti sovittavat vaihtoehdot, vuoropuhelua – tietoa, taitoa ja tahtoa – monipuolisia ja yksilöllisiä ratkaisuja. Yritysten...
Mistä ylityökiellossa on kysymys ja keitä se koskee?
KategoriatLiitto, Työtaistelu, Uutiset Kirjoitettu 13.9.2018 17.9.2018
Kysymys on siitä, hyväksytkö oman tai kenenkään muun irtisanomissuojan heikentämisen. Teollisuusliitto on julistanut ylityökiellon. Ylityökielto on laillinen järjestöllinen toimenpide, jolla puolustamme jokaisen työntekijän irtisanomissuojaa. Ylityökielto...